section_heading: Trenerska karijera
paragraph_text: Trenersku karijeru počinje 1976. godine u slovenskom klubu Olimpiji iz Ljubljane kao igrač/trener. Nakon završetka igračke karijere bio je uspješan i kao trener državne reprezentacije Jugoslavije. Kao trener reprezentacije Jugoslavije debitirao je na Europskom prvenstvu 1985. godine u Njemačkoj. Jugoslavenska reprezentacija pod njegovim vodstvom osvaja srebro na Olimpijskim igrama u Seoulu 1988. godine. Uvršten je, 1996. godine, u prestižnu Kuću slavnih košarkaša (Basketball Hall of Fame),<ref> The Naismith Memorial Basketball Hall of Fame - Hall of Famers, preuzeto 28. siječnja 2012. i to kao tek treći neamerikanac u povijesti,<ref>HRT: Krešo Ćosić - čovjek ispred svog vremena, preuzeto 28. siječnja 2012. čime je američka javnost priznala veličinu i trag koji je ostavio na kontinentu koji je ujedno i kolijevka košarkaške igre.